
TECHNINĖ SPECIFIKACIJA
TURTO DRAUDIMAS

1. Perkančioji organizacija – Druskininkų švietimo centras.
1. Pirkimo objektas – turto (toliau – turtas) draudimo paslauga (toliau – draudimas / paslauga). Perkančioji organizacija numato apdrausti nekilnojamąjį turtą bei saulės elektrines. Pirkimas į dalis neskaidomas, pasiūlymas turi būti pateiktas visai pirkimo apimčiai.
1. Paslaugų teikimo terminas – 12 (dvylika) mėnesių.
1. Paslaugų teikimo pradžia – 2026 m. liepos 22 d.
5. Reikalavimai turto draudimui:
5.1. Draudžiamasis įvykis yra apdrausto turto sunaikinimas, sugadinimas ir/ar praradimas:
5.1.1. dėl bet kokių atsitikimų (visų rizikų draudimo variantas), staiga ir netikėtai įvykusių draudimo apsaugos galiojimo metu, išskyrus atsitikimus, nurodytus kaip nedraudžiamieji įvykiai Draudiko standartinėse draudimo taisyklėse;
5.1.2. stiklo dūžio rizika galioja ir nešiojamai kompiuterinei įrangai, mobiliesiems telefonams, nešiojamiesiems kompiuteriams, taikomas bendras 10 (dešimt) įvykių limitas šiai rizikai;
5.1.3. dėl įtampos svyravimų. Įtampos svyravimai – per aukšta, per žema įtampa ar jos svyravimai, įžeminimo pažeidimas, nuo draudėjo nepriklausantis elektros srovės dingimas, netiesioginė žaibo iškrova. Draudimo išmoka pagal šią sąlygą ribojama:
5.1.3.1.  nekilnojamam turtui kiekvienoje draudimo vietoje po 30 000,00 Eur draudimo suma;
5.1.3.2.  kilnojamam turtui bendra draudimo suma 10 000,00 Eur visose draudimo vietose;
5.1.3.3.  saulės elektrinėms bendra draudimo suma 50 000,00 Eur visose draudimo vietose.
5.2. Draudikas sutinka, kad įvykis yra draudžiamasis, jeigu įvyko:
5.2.1. dėl užvažiavimo ar atsitrenkimo su paslaugos pirkėjui priklausančia ir/ar draudėjo ar su juo susijusių asmenų valdoma transporto priemone.
5.3. Nedraudžiamieji įvykiai nustatomi pagal Draudiko standartines draudimo taisykles, pagal kurias draudžiamas šioje specifikacijoje nurodytas turtas, tačiau negali prieštarauti šių sąlygų nuostatoms.
5.4. Draudžiamo turto vertė – visas turtas draudžiamas atkuriamąja verte – analogiško, t. y. tokios pat paskirties, konstrukcijos, panaudojus tokias pat medžiagas ir įrangą, būdingą tai vietovei naujo statinio atkūrimo vertė, kuri apima statinio pastatymo, įskaitant konstravimą bei projektavimą ir kitas išlaidas.
5.5. Draudėjas turi teisę nekilnojamą turtą atstatyti kitokiais konstrukciniais ar technologiniais sprendimais ir medžiagomis nei buvo iki draudžiamojo įvykio, tačiau draudimo išmokos suma negali viršyti sumos, kuri būtų buvusi mokama, jei draudėjas turtą atstatinėtų tokiais pat konstrukciniais sprendimais bei medžiagomis. 
5.6. Besąlyginė išskaita (frančizė):
5.6.1. 150,00 Eur;
5.6.2. 30,00 Eur stiklo dūžiui;
5.6.3. jei draudžiamasis įvykis atsitiko dėl trečiųjų asmenų kaltės, yra nustatyti kaltininkai ir jų kaltė įrodyta, Draudikas moka draudimo išmoką, neišskaičiuodamas besąlyginės išskaitos;
5.6.4.  jeigu žala vienu metu įvyksta kelioms turto grupėms, taikoma viena didžiausia nustatyta išskaita.
5.7. Draudimo vertei pagal atskiras kategorijas viršijant draudimo sumą ne daugiau nei 15 (penkiolika) proc., nėra taikoma nevisiško draudimo sąlyga. 
5.8. Draudimo išmoka taip pat mokama už pagrįstas papildomas išlaidas, skirtas nuostolio dėl draudžiamojo įvykio sumažinimui, jo išvengimui ar padarinių likvidavimui. Apdraudžiamoms papildomoms išlaidoms draudimo vietai sutvarkyti po draudžiamojo įvykio, nustatoma draudimo suma – 5 (penki) proc. nuo bendros turto draudimo sumos. Šios išlaidos turi būti atlyginamos ir tuo atveju, jeigu jų reikia po įvykio nutikusio ne draudėjo pastatuose ar teritorijoje, tačiau nukentėjus draudėjo turtui.
5.9. Pastatai apdraudžiami kartu su visais jų įrenginiais, konstrukcijomis ir elementas pagal statybinį projektą, taip pat ir turtas, pritvirtintas prie pastato išorinių sienų ir stogų, nepriklausomai kaip jie apskaityti buhalterijos dokumentuose.
5.10. Draudimo apsauga galioja aplinkotvarkos elementams, esantiems apdrausto nekilnojamo turto adresu. Aplinkotvarkos elementams priskiriama: kiemo aikštelių inventorius,  įvažiavimo kontrolės punktas, elektros pastotės, stoginės, rampos, nekilnojamo turto ir teritorijos apšvietimas, iškabos, tvoros ir kiti stacionarūs elementai jeigu jie nėra atskirai nurodyti draudžiamo turto apraše, nepriklausomai nuo to ar jie turi, ar neturi atskirą jiems VĮ „Registrų centras“ suteiktą unikalų numerį. Draudimo išmokos limitas yra 1 (vienas) proc. atskiru adresu esančio turto draudimo sumos, bet ne daugiau nei 50 000,00 Eur visam sutarties galiojimo laikotarpiui. 
5.11. Draudžiamos Draudėjo investicijos. Draudimo sumos limitas – 50 000,00 Eur. Draudžiama nauja atkuriamąja verte. Investicijos, tai draudimo sutarties galiojimo metu draudėjo planuojamos investicijos į kilnojamą ar nekilnojamą turtą (papildomų vienetų įsigijimas, sukūrimas, praplėtimas arba esamų pagerinimas).
5.12. Statybos, remonto darbai, kurie vykdomi Draudėjo pavedimu arba nepriklausomai nuo Draudėjo, kurių sąmata neviršija 60 000,00 Eur, nėra laikomi rizikos padidėjimu ir apsauga galioja pilna apimtimi.
5.13. Apdraudžiamas draudimo sutarties sudarymo metu turimas draudėjo turtas, kuris dėl draudėjo atsakingų asmenų klaidos buvo neįtrauktas į draudimo sutartį. Draudimo sumos limitas vienam ir visiems įvykiams per draudimo metus 30 000,00 Eur.
5.14. Vienas draudžiamasis įvykis – bet koks pagal draudimo sutartį apdrausto turto sugadinimas, sunaikinimas ar praradimas per vieną nepertraukiamą 72 (septyniasdešimt dviejų) valandų laikotarpį dėl audros, liūties, krušos, sniego slėgio, potvynio bus laikomi vienu įvykiu ir todėl bus laikoma viena žala taikant vieną išskaitą.

